Thisted FC er måske på vej til oprykning til 1. division. Holdet er kommet sådan lidt fra baghjul, og ingen havde rigtig troet på, at Thisted skulle kunne blande sig i toppen med den forholdsvis smalle trup. - Lige nu tror vi ikke på, vi kan tabe, og den bølge skal vi ride videre på, siger Thisted-træner Bo Zinck. Den tidligere Jammerbugt FC træner, der blev kørt ud på et sidespor, da den tyske ejer af Jammerbugt, Klaus Dieter Müller, overtog tøjlerne i Jammerbugt FC, og nu er Bo Zinck på vej til at bytte plads med sin tidligere klub, der er sikker på nedrykning, og den plads kan blive overtaget af netop Thisted FC. - Jeg bor jo stadig i Pandrup og følger da stadig med i, hvad der sker i klubben og er da ked af alt den dårlige omtale, Jammerbugt FC har fået. Men håber da ikke, at vi mødes i næste sæson, siger Bo Zinck, vel vidende, at det vil betyde, at Thisted FC ikke rykker op. Dagens modstander på det indbydende stadion, Lerpytter, i Thisted er topholdet og nummer et i oprykningsspillet i 2. division, Næstved, med den tidligere assistenttræner for det danske fodboldlandshold under Morten Olsen, Peter Bonde, i spidsen. Næstved er næsten 100 procent sikker på inden kampen mod Thisted at rykke op i 1. division. Kampen kan streames på siden "Livestreaming af 2. division".

Referat:
Thisted FC skal møde topholdet Næstved, og thyboerne er nærmest uovervindelige for tiden.